pythainlp/thai-wiki-dataset-v3 huggingface dataset:
นิวบรีด (อีซีดับเบิลยู)

นิว บรีดมีสมาชิก 5 คน (ไม่รวมผู้จัดการ) คือ Elijah Burke, Marcus Cor Von, Matt Striker, Kevin Thorn, Ariel และCM Punk เป็นทีมนักมวยปล้ำอาชีพฝ่ายอธรรม อยู่สมาคมWWE ปัจจุบันได้แตกทีมไปเรียบร้อย
==ดูเพิ่ม==
อีซีดับเบิลยู ออริจินัล
อีซีดับเบิลยู (ดับเบิลยูดับเบิลยูอี)
==อ้างอิง==
กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
รุ่งอรุณ

รุ่งอรุณ (Chinese trumpet vine) เป็นพันธุ์ไม้พื้นเมืองของประเทศจีนตอนใต้ อยู่ในวงศ์แคหางค่าง และอยู่ในสกุล Campsis
เดิมรุ่งอรุณมีชื่อวิทยาศาสตร์ว่า Bignonia grandiflora Thunb. ตั้งแต่ปี พ.ศ. 2327 โดย คาร์ล ปีเตอร์ ธุนแบร์ก นักธรรมชาติวิทยาชาวสวีเดน ตีพิมพ์ผลงานในหนังสือ "Flora Japonica" แต่ในปี พ.ศ. 2437 คาร์ล โมริซ ชูมันน์ พบว่ารุ่งอรุณน่าจะถูกจัดในสกุล Campsis มากกว่า จึงได้ตีพิมพ์ย้ายรุ่มอรุณมาอยู่ในสกุล Campsis
รุ่งอรุณนั้นจากการศึกษาทางสัณฐานวิทยาและชีวโมเลกุลพบว่ารุ่งอรุณและมธุลดาเคยเป็นพืชชนิดเดียวกันและขึ้นอยู่ในบริเวณเดียวกันมาก่อน โดยอ้างอิงทฤษฎีที่ว่าพื้นที่ทางเอเชียตะวันออกเคยเชื่อมติดกับทวีปอเมริกาเหนือโดยเรียกส่วนนี้ว่า "Bering land bridge" และต่อมาเมื่อมีช่องแคบเบริ่งเกิดขึ้นทำให้มีวิวัฒนาการแยกเป็นต่างชนิดกันเมื่อประมาณ 24.4 ล้านปีก่อน
==ความหมายของชื่อ==
ชื่อวิทยาศาสตร์ของรุ่งอรุณที่ว่า Campsis grandiflora โดยชื่อสกุลที่ว่า "Campsis" มาจากภาษากรีกว่า "kampe" ที่แปลว่า โค้งงอ (something bent) สื่อถึงพืชที่มีหลอดดอกยาวและโค้ง ส่วนชื่อชนิดว่า "grandiflora" มาจากภาษาละติน แปลว่า ดอกขนาดใหญ่
==ลักษณะทางพฤกษศาสตร์==
รุ่งอรุณเป็นไม้พุ่มกึ่งเลื้อย ผลัดใบ ขนาดกลาง อายุหลายปี เลื้อยไปได้ไกลถึง 6 เมตร บางครั้งพบมีรากพิเศษขึ้นเป็นกระจุกรอบข้อ ใบประกอบแบบขนนกปลายคี่ ออกตรงข้ามสลับตั้งฉาก ใบย่อย 4-5 คู่ ปลายใบแหลม ขอบใบ หยักฟันเลื่อย ดอกออกเป็นช่อกระจุกตามซอกใบและปลายยอด ดอกรูปกรวยมี 4-10 ดอกย่อย กลีบดอกสีส้มอมแดง โคนกลีบเชื่อมติดกันเป็นหลอด ปลายกลีบแผ่ออกเป็น 5 กลีบ กลีบมีสีส้มเข้มเป็นแนวยาว เส้นผ่าศูนย์กลางดอกบาน 4-5 เซนติเมตร
==การขยายพันธุ์==
รุ่งอรุณขยายพันธุ์ได้ง่ายโดยการปักชำกิ่ง ชอบแสงแดดจัด ดินร่วนระบายน้ำได้ดี สามารถให้ร่มเงาได้ดี ควรปลูกในที่แสงแดดจัดจะทำให้ดอกดกและออกดอกตลอดปี
==ประโยชน์==
รุ่งอรุณมีประโยชน์ด้านสมุนไพร โดยพบว่าในประเทศจีนใช้เป็นสมุนไพรสำหรับขับปัสสาวะ
==อ้างอิง==
สราวุธ สังข์แก้ว, อัจฉรา ตีระวัฒนานนท์ (2012). งามพรรณพฤกษา ชุดวัลยชาติ ตอน รุ่งอรุณ วารสาร อพวช., พ.ศ. 2556, 126, หน้าที่ 48-49.
==แหล่งข้อมูลอื่น==
วงศ์แคหางค่าง
สมุนไพรจีน
ทางหลวงท้องถิ่นสายแยกทางหลวงหมายเลข 41 - แหลมโตนด

ทางหลวงท้องถิ่นสายแยกทางหลวงหมายเลข 41 - แหลมโตนด หรือ ทางหลวงท้องถิ่น พท.ถ 42-001 เริ่มต้นจากทางหลวงแผ่นดินหมายเลข 41 (ถนนสายเอเชีย) ตำบลบ้านพร้าว อำเภอป่าพะยอม เป็นเส้นทางลัดไปบ้านขอนหาด มีระยะทางประมาณ 12 กิโลเมตร สภาพสองข้างทางเป็นทุ่งนาตลอดทาง ช่วงหน้าฝนน้ำจะท่วมข้างทาง ปัจจุบันเส้นทางนี้อยู่ในการควบคุมขององค์กรปกครองส่วนท้องถิ่น แต่เดิมมีฐานะเป็นทางหลวงแผ่นดินหมายเลข 4182 และอยู่ในความรับผิดชอบของแขวงการทางพัทลุง
== รายชื่อทางแยก ==
(เริ่มต้น) ทางหลวงแผ่นดินหมายเลข 41
ทางหลวงชนบท พท.3025
(สิ้นสุด) ทางหลวงชนบท พท.4024
==สถานที่สำคัญ==
สถานีรถไฟแหลมโตนด
ถนนในจังหวัดพัทลุง
พท.ถ 42-001
เครื่องบินน้ำ

redirect เครื่องบินทะเล
ยูเอสเอส ไอโอวา (BB-61)

{|
|}
ยูเอสเอส ไอโอวา (BB-61)  เป็นเรือประจัญบานลำแรกในชั้นไอโอวาของสหรัฐอเมริกา ตั้งชื่อตามรัฐไอโอวา เนื่องจากการยกเลิกการสร้างเรือชั้นมอนแทนาดังนั้นเรือชั้นไอโอวาจึงเป็นเรือประจัญบาญรุ่นสุดท้ายและนับว่าเป็นเรือประจัญบาญที่ใหญ่ที่สุดที่สร้างโดยสหรัฐอเมริกา โดยเรือ ไอโอวา เป็นเรือลำเดียวในชั้นเดียวกันที่ได้เข้าปฏิบัติการในมหาสมุทรแปซิกฟิกในช่วงสงครามโลกครั้งที่สอง
ในปี 1943 ไอโอวา ถูกเลือกเป็นเรือสำหรับประธานาธิบดีแฟรงกลิน ดี. โรสเวลต์ สำหรับการเดินทางข้ามมหาสมุทรแอตแลนติกไปประชุมกับนายกรัฐมนตรีวินสตัน เชอร์ชิลแห่งราชอาณาจักรและโจเซฟ สตาลินผู้นำโซเวียต ณ เมืองเตหะราน ดังนั้นเรือประจัญบานลำนี้จึงมีเครื่องอำนวยความสะดวก เช่น อ่างอาบน้ำสำหรับประธานาธิบดีและลิฟต์สำหรับขึ้นลงดาดฟ้าเรือ

ภายหลังจากการบำรุงซ่อมแซมและรวบรวมกองกำลังคุ้มกันเรียบร้อยแล้ว ไอโอวา ได้พาประธานาธิบดีโรสเวลต์, รัฐมนตรีกระทรวงต่างประเทศ คอร์เดลล์ เฮาล์, และนายทหารสัญญาบัตรสมัยสงครามโลกครั้งที่สอง ไปยัง Mers El Kébir, แอลจีเรีย ซึ่งเป็นจุดหมายแรกในการเดินทางสู่การประชุมเตหะราน. ท่ามกลางเรือคุ้มกันของ ไอโอวา นั้นมีเรือพิฆาต วิลเลียม ดี. พอร์เทอร์ ซึ่งเกี่ยวข้องกับเหตุร้ายหลายครั้งหลายคราว ครั้งที่เลวร้ายที่สุดคือการซ้อมปล่อยตอร์ปิโดซึ่งตอร์ปิโดจาก วิลเลียม ดี. พอร์เทอร์ มุ่งหน้าพุ่งสู่ ไอโอวา ไอโอวา ได้รับคำเตือนและเลี้ยวหลบตอร์ปิโดอย่างหนักและรอดพ้นจากการระเบิดของตอร์ปิโดได้โดยไม่ได้รับความเสียหาย และได้เล็งปืนใหญ่ 16 นิ้วไปที่ วิลเลียม ดี. พอร์เทอร์ เพราะคิดว่าเรือเล็กลำนี้อาจมีเป้าหมายไม่ชอบในการลอบสังหารประธานาธิบดี
ไอโอวา เสร็จสิ้นภารกิจการคุ้มกันประธานาธิบดี โดยเดินทางกลับถึงสหรัฐอเมริกาโดยสวัสดิภาพในวันที่ 16 ธันวาคม ประธานาธิบดีโรสเวลต์ได้กล่าวสุนทรพจน์แก่ลูกเรือ ไอโอวา ก่อนการอำลาว่า "... จากทุกสิ่งทุกอย่างที่เราได้เผชิญ และทุกอย่างที่เราได้รับฟัง กล่าวได้ว่า ไอโอวา นับเป็น 'เรือแสนสุข' (happy ship) และได้รับใช้กองทัพเรือมานานปี, ผมรู้ และพวกคุณก็รู้ว่ามันหมายความว่าอย่างไร" และยังได้กล่าวสรุปปิดท้ายว่า "... ขอให้โชคดี, โปรดจำไว้ว่าจิตวิญญาณของผมจะคงอยู่กับพวกคุณ, พวกคุณทุก ๆ คน"
==สงครามเกาหลี (1951-1952)==
== กลับมาประจำการอีกครั้ง (1982-1984) ==
เนื่องจากอดีตสหภาพโซเวียต(ประเทศรัสเซียในปัจจุบัน)ได้ปล่อยเรือ Kirov Class ออกมาสหรัฐประเมินว่า เรือลำนี้เป็นภัยคุกคามร้ายแรงอย่างมาก จึงนำเรือ Iowa class มาต่อกรกับเรือพลังงานนิวเคลียร์ลำนี้ แต่อดีตสหภาพโซเวียตล่มสลาย เรือ Kirov Class จึงตกเป็นของรัสเซีย และสหรัฐจึงปลดประจำการ และรอการเข้าประจำการใหม่ของเรือ Iowa Class
== กองเรือสำรองและพิพิธภัณฑ์เรือ (ตั้งแต่ 1990) ==
==อ้างอิง==
เรือประจัญบานชั้นไอโอวา
เรือประจัญบาน
อ
อ
เรือในสังกัดกองทัพเรือสหรัฐ
เรือประจัญบานในสงครามโลกครั้งที่สอง
เรือในสงครามโลกครั้งที่สอง
พิพิธภัณฑ์เรือในสหรัฐ
เรือที่ต่อในสหรัฐ
เรือประจัญบานไอโอวา

redirect ยูเอสเอส ไอโอวา (BB-61)
พระเจ้าเอลฟ์เวียร์ดแห่งเวสเซกซ์

พระเจ้าเอลฟ์เวียร์ดแห่งเวสเซกซ์ (Ælfweard of Wessex) พระราชโอรสองค์โตในพระเจ้าเอ็ดเวิร์ดและเอลฟ์เฟลดพระมเหสีพระองค์ที่ 2 ของพระเจ้าเอ็ดเวิร์ด พระองค์ทรงเป็นกษัตริย์แห่งแห่งเวสเซ็กซ์แต่ทรงถูกนับว่าเป็นพระมหากษัตริย์แห่งอังกฤษด้วยเช่นกัน
==อ้างอิง==
==แหล่งข้อมูลอื่น==
Miller, Sean, "Æthelstan" in M. Lapidge et al. (eds), The Blackwell Encyclopedia of Anglo-Saxon England. Blackwell, London, 1999. ISBN 0-631-22492-0
Walker, Ian. Mercia and the Making of England. Sutton: Stroud, 2000. ISBN 0-7509-2131-5.
Lapidge, Michael. "Some Latin Poems as Evidence for the Reign of Athelstan." In Anglo-Latin Literature 900–1066, ed. M. Lapidge. London, 1993.
Williams, Ann, "Some Notes and Considerations on Problems Connected with the English Royal Succession, 860–1066", Proceedings of the Battle Conference, 1978, R. Allen Brown, ed., Boydell & Brewer, 1979, 144–167.
Yorke, Barbara. Bishop Æthelwold. His Career and Influence. Woodbridge, 1988.
"Ælfweard 4 (male)." Prosopography of Anglo-Saxon England. Accessed: 2009-04-08.
พระมหากษัตริย์อังกฤษ
พระเจ้าอุมแบร์โตที่ 1 แห่งอิตาลี

พระเจ้าอุมแบร์โตที่ 1 (Umberto Rainerio Carlo Emanuele Giovanni Maria Ferdinando Eugenio di Savoia; 14 มีนาคม ค.ศ. 1844 – 29 กรกฎาคม ค.ศ. 1900) เป็นพระมหากษัตริย์แห่งอิตาลี ตั้งแต่ 9 มกราคม ค.ศ. 1878 จนกระทั่งถูกลอบปลงพระชนม์ในวันที่ 29 กรกฎาคม ค.ศ. 1900
== พระราชประวัติ ==
อุมแบร์โตที่ 1 พระราขสมภพเมื่อวันที่ 14 มีนาคม ค.ศ. 1844 เป็นพระราชโอรสในวิตโตรีโอ เอมานูเอเลที่ 2 แห่งอิตาลี และอาร์ชดัชเชสอาเดิลไฮท์แห่งออสเตรีย พระองค์ทรงเป็นผู้ที่ต่อต้านแนวคิดอนาธิปไตยอย่างมาก พระองค์ทรงสั่งการให้มีการสังหารหมู่ในมิลาน แต่แล้วพระองค์ก็ถูกลอบปลงพระชนม์หลังจากเหตุการณ์นั้นสองปี โดยกลุ่มลัทธิอนาธิปไตย พระองค์สวรรคตเมื่อวันที่ 29 กรกฎาคม ค.ศ. 1900 ขณะมีพระชนมายุได้ 56 พรรษา
==อ้างอิง==
==แหล่งข้อมูลอื่น==
External link: Genealogy of recent members of the House of Savoy
พระมหากษัตริย์อิตาลี
มกุฎราชกุมารแห่งอิตาลี
ราชวงศ์ซาวอย
หนูนา

หนูนา โดยทั่วไปแล้วหมายถึง สัตว์ฟันแทะจำพวกหนูที่อาศัยอยู่ในนาข้าวหรือพื้นที่เกษตรกรรมต่าง ๆ ถือเป็นศัตรูพืชที่สำคัญอย่างหนึ่ง ซึ่งได้แก่
หนูในวงศ์ Muridae ได้แก่ หนูท้องขาว (Rattus rattus), หนูนาใหญ่ (R. argentiventer), หนูนาเล็ก (R. losea), หนูนอร์เวย์ (R. norvegicus), หนูป่ามลายู (R. iomamicus), หนูจี๊ด (R. exulans), หนูหริ่งนาหางยาว (Mus caroli), หนูหริ่งนาหางสั้น (M. cervicolor)  และหนูพุก (Bandicota spp.) เป็นหนูที่แพร่ระบาดไปในหลายพื้นที่ของภูมิภาคเอเชียตะวันออกเฉียงใต้
หนูในวงศ์ Cricetidae อันเป็นวงศ์เดียวกับแฮมสเตอร์ เป็นวงศ์ของหนูขนาดเล็ก หลายชนิดแพร่ระบาดในพื้นที่ทวีปยุโรปและทวีปอเมริกา
สำหรับบุคคลอาจหมายถึง
หนึ่งธิดา โสภณ นักแสดงหญิงชาวไทย
กัญจนา ศิลปอาชา นักการเมืองหญิงชาวไทย
==อ้างอิง==
มธุลดา

มธุลดา (American campsis) เป็นพันธุ์ไม้พื้นเมืองของทวีปอเมริกาเหนือ ทางตะวันออกของทวีป
มธุลดานั้นจากการศึกษาทางสัณฐานวิทยาและชีวโมเลกุลพบว่ามธุลดาและรุ่งอรุณเคยเป็นพืชชนิดเดียวกันและขึ้นอยู่ในบริเวณเดียวกันมาก่อน โดยอ้างอิงทฤษฎีที่ว่าพื้นที่ทางเอเชียตะวันออกเคยเชื่อมติดกับทวีปอเมริกาเหนือโดยเรียกส่วนนี้ว่า "Bering land bridge" และต่อมาเมื่อมีช่องแคบเบริ่งเกิดขึ้นทำให้มีวิวัฒนาการแยกเป็นต่างชนิดกันเมื่อประมาณ 24.4 ล้านปีก่อน
==อ้างอิง==
สราวุธ สังข์แก้ว, อัจฉรา ตีระวัฒนานนท์ (2012). งามพรรณพฤกษา ชุดวัลยชาติ ตอน รุ่งอรุณ วารสาร อพวช., พ.ศ. 2556, 126, หน้าที่ 48-49.
==แหล่งข้อมูลอื่น==
Campsis radicans images at bioimages.vanderbilt.edu 
วงศ์แคหางค่าง
เอชดี 40307 ดี

เอชดี 40307 ดี (HD 40307 d) เป็นดาวเคราะห์นอกระบบที่โคจรรอบดาวฤกษ์ เอชดี 40307 ตั้งอยู่ห่างจากโลกประมาณ 42 ปีแสง ในทิศทางใต้ของกลุ่มดาวขาตั้งภาพ ดาวเคราะห์ดวงนี้คันพบโดยใช้วิธีการรัศมีความเร็ว ใช้อุปกรณ์ตรวจวัดความเร็วเชิงรัศมีของดาวฤกษ์ความแม่นยำสูง เครื่องช่วยในเดือนมิถุนายน ค.ศ. 2008 มันเป็นขนาดใหญ่ที่สุดในหกดาวเคราะห์ในระบบที่นำเสนอ ดาวเคราะห์เป็นที่น่าสนใจเป็นดาวแห่งนี้มีโลหะที่ค่อนข้างต่ำ การสนับสนุนสมมติฐานที่ว่าเป็นโลหะที่แตกต่างกันใน protostars กำหนดประเภทของดาวเคราะห์ที่พวกเขาจะรูปแบบ
==อ้างอิง==
==แหล่งข้อมูลอื่น==
ดาวเคราะห์นอกระบบที่ตรวจพบโดยวิธีวัดความเร็วแนวเล็ง
ดาวเคราะห์นอกระบบ
กลุ่มดาวขาตั้งภาพ
ซูเปอร์เอิร์ธ
ดาวเคราะห์นอกระบบที่ค้นพบในปี พ.ศ. 2551
OGLE-2005-BLG-390Lb

OGLE-2005-BLG-390Lb เป็นดาวเคราะห์นอกระบบซูเปอร์เอิร์ธ ที่โคจรรอบดาวฤกษ์OGLE-2005-BLG-390L ซึ่งตั้งอยู่ห่างจากโลก 21,500 ± 3,300 ปีแสง ใกล้กับศูนย์กลางของดาราจักรทางช้างเผือก
== อ้างอิง ==
== แหล่งข้อมูลอื่น ==
=== ดูเพิ่ม ===
MOA collaboration
OGLE collaboration
Planet Homepage
=== ข่าว ===
=== วีดีโอ ===
ซูเปอร์เอิร์ธ
ดาวเคราะห์นอกระบบ
กลุ่มดาวแมงป่อง
ดาวเคราะห์คล้ายโลก
ดาวเคราะห์นอกระบบที่ค้นพบในปี พ.ศ. 2549
โปรโพฟอล

โปรโพฟอล (Propofol) หรือชื่อทางการค้าคือ ดิปริแวน (Diprivan) เป็นสารออกฤทธิ์สั้นที่ส่งผลต่อการลดลงของระดับสติสัมปชัญญะ โดยให้ยาด้วยวิธีการฉีดเข้าเส้นเลือดดำ การใช้ทางการแพทย์ได้แก่ การนำสลบและรักษาระดับของการวางยาสลบ การระงับประสาทสำหรับผู้ป่วยที่ใช้เครื่องช่วยหายใจ และการระงับประสาทเพื่อทำหัตถการ โปรโพฟอล ยังใช้กันทั่วไปในสัตวแพทยศาสตร์ โปรโพฟอล ได้รับการอนุมัติสำหรับการใช้งานในกว่า 50 ประเทศ โดยถูกผลิตในรูปแบบของยาสามัญ
ในทางเคมี โปรโพฟอล ไม่เกี่ยวข้องกับบาร์บิทูเรท และมีบทบาทส่วนใหญ่เข้ามาแทนที่ของ โซเดียมไธโอเพนเทล (เพนโทเธล) สำหรับการชักนำสลบ เนื่องจากการคืนฤทธิ์ของ โปรโพฟอล สามารถทำได้รวดเร็วและชัดเจนมากกว่าเมื่อเทียบกับ ไธโอเพนเทล
โปรโพฟอล ไม่จัดว่าเป็นยาแก้ปวดดังนั้น ออพไพออยด์ เช่น เฟนทาเนียล อาจถูกใช้ร่วมกับ โปรโพฟอล เพื่อบรรเทาความเจ็บปวด โปรโพฟอล ได้รับการขนานนามว่า "น้ำนมความจำเสื่อม" (เล่นคำจากน้ำนมแมกนีเซีย) เพราะลักษณะที่ปรากฏเหมือนน้ำนมในการเตรียมยาฉีดเข้าเส้นเลือดดำ
==อ้างอิง==
==แหล่งข้อมูลอื่น==
Diprivan web site run by AstraZeneca
Detailed pharmaceutical information
U.S. National Library of Medicine: Drug Information Portal – Propofol
ยาสลบทั่วไป
ฟีนอล
สารเคมีสำหรับเวชศาสตร์ฉุกเฉิน
หอระฆังซันมาร์โก

หอระฆังซันมาร์โก (Campanile di San Marco, St Mark's Campanile) คือ หอระฆังของมหาวิหารซันมาร์โก ในเมืองเวนิส ประเทศอิตาลี ตั้งอยู่ในลานซันมาร์โก (Piazza San Marco) หอระฆังแห่งนี้คือหนึ่งในสถานที่ที่ผู้คนจดจำได้มากที่สุดของเมือง
หอระฆังสูง 98.6 เมตร (323 ฟุต) ตั้งอยู่บนมุมของลานซันมาร์โก ใกล้กับด้านหน้ามหาวิหารซันมาร์โก หอระฆังแห่งนี้มีรูปแบบที่เรียบง่าย สร้างอิฐสี่เหลี่ยมเรียงกันเป็นชั้น ๆ เหนือขึ้นไปมีระเบียงล้อมรอบหอระฆัง ซึ่งประกอบด้วยระฆัง 5 ใบ ส่วนบนของหอระฆังเป็นลูกบาศก์สี่เหลี่ยมที่มีรูปหน้าของสิงโตซันมาร์โก (Lion of Saint Mark) ประดับอยู่โดยรอบ ซึ่งเป็นสัญลักษณ์ของสาธารณรัฐเวนิสและตัวแทนผู้หญิงของเมืองเวนิส หลังคาของหอระฆังถูกครอบด้วยยอดแหลมทรงพีระมิด และยอดบนสุดประดับด้วยกังหันอากาศ (weather vane) ในรูปแบบของอัครทูตสวรรค์กาเบรียล (archangel Gabriel) หอระฆังแห่งนี้สร้างขึ้นในรูปแบบของหอเดิม ที่สร้างตั้งแต่ ค.ศ. 1514 โดยหอระฆังปัจจุบันถูกสร้างขึ้นใหม่ใน ค.ศ. 1912 หลังจากการพังทลายใน ค.ศ. 1902 และมีซ่อมใหม่ฐานรากใหม่เพื่อที่จะหยุดการทรุดตัวของหอระฆัง
==การจำลองอาคาร==
หอระฆังซันมาร์โกเป็นแรงบันดาลใจในการออกแบบอาคารอื่น ๆ ทั่วโลก โดยเฉพาะอาคารต่าง ๆ ในเขตเมืองเวนิช ที่ออกแบบอาคารใกล้เคียงกับหอระฆังแต่มีขนาดเล็กกว่า แบบจำลองหอระฆังซันมาร์โกยังปรากฏอยู่ทั่วโลก ได้แก่
ศาลาว่าการนครบริสเบน เมืองบริสเบน ออสเตรเลีย
แดเนียล & ฟิสเชอร์ทาวเวอร์ เมืองเดนเวอร์ สหรัฐอเมริกา
14 วอลล์ สตรีท นครนิวยอร์ก สหรัฐอเมริกา
ตึกเมโทรโพลิแทน ไลฟ์ อินชัวเรนซ์ นครนิวยอร์ก สหรัฐอเมริกา
เดอะเวเนเชียน (ลาสเวกัส) เมืองลาสเวกัส สหรัฐอเมริกา
เดอะเวเนเชี่ยนมาเก๊า เขตบริหารพิเศษมาเก๊า
เขตอิตาลี วอลต์ดิสนีย์เวิลด์ รัฐฟลอริดา สหรัฐอเมริกา
เวเนเชียน ทาวเวอร์ เมืองบาร์เซโลนา ประเทศสเปน
หอระฆังในประเทศอิตาลี
หอคอยในประเทศอิตาลี
สิ่งก่อสร้างในเวนิส
แฟร์อัม

แฟร์อัม (Fareham) เป็นเมืองตลาดทางตะวันออกเฉียงใต้ของแฮมป์เชอร์ ประเทศอังกฤษ ตั้งอยู่ระหว่างเมืองเซาแทมป์ตันและพอร์ตสมัท มีอุตสาหกรรมที่เกี่ยวกับดิน ผลิตอิฐ กระเบื้อง เครื่องปั้นดินเผา มาแต่เนิ่นนาน  ปัจจุบันเศรษฐกิจหลักของเมืองแฟร์อัมได้แก่ ร้านขายปลีก คิดเป็น 15% ของประชากรท้องถิ่น
เมืองในเทศมณฑลแฮมป์เชอร์
ฟอลุน

ฟอลุน (Falun) เป็นเมืองในประเทศสวีเดน มีประชากร 37,291 คน ในปี ค.ศ. 2010 ฟอลุนมีชื่อเสียงด้านการทำเหมืองทองแดงและยังคงมีความสำคัญอยู่ทั้งด้านการให้บริการและอุตสาหกรรม แม้เหมืองจะปิดตั้งแต่ปี ค.ศ. 1992 แล้ว ในปี ค.ศ. 2001 เหมืองทองแดงฟอลุนได้รับขึ้นทะเบียนเป็นมรดกโลกโดยยูเนสโก
== อ้างอิง ==
เมืองในประเทศสวีเดน
โฮโลน

โฮโลน (חוֹלוֹן ; Holon) เป็นเมืองชายฝั่งทะเล เป็นส่วนหนึ่งของเขตมหานครเทลอาวีฟ ในประเทศอิสราเอล เมืองมีประชากร 184,700 คน เป็นเมืองในเขตอุตสาหกรรมที่ใหญ่เป็นอันดับ 2 ของอิสราเอล รองจากไฮฟา
== อ้างอิง ==
เมืองในประเทศอิสราเอล
เพลาเอิน

เพลาเอิน (Plauen) เป็นเมืองในรัฐแซกโซนี ประเทศเยอรมนี ตั้งอยู่ทางตะวันออก-ตอนกลางของประเทศ เมืองตั้งอยู่ใกล้ชายแดนรัฐบาวาเรีย และสาธารณรัฐเช็ก บนฝั่งแม่น้ำไวส์เซอเอลสเตอร์ เมืองนี้ตกเป็นของแซกโซนีใน ค .ศ. 1466
เมืองในประเทศเยอรมนี
รัฐซัคเซิน
หมู่เกาะคอรัลซี

หมู่เกาะคอรัลซี (Coral Sea Islands) เป็นหมู่เกาะซึ่งเป็นดินแดนที่ตั้งอยู่ทางตะวันออกเฉียงเหนือของ รัฐควีนส์แลนด์ ประเทศออสเตรเลีย อาณาเขตดินแดนครอบคลุม  ส่วนใหญ่เป็นมหาสมุทร จุดที่สูงที่สุดในดินแดนนี้คือเกาะเคโท
==หมายเหตุ==
==อ้างอิง==
==แหล่งข้อมูลอื่น==
Coral Sea Islands History and the list of other Australia territories (Australian Government, Attorney-General's Department)
เกาะในประเทศออสเตรเลีย
รัฐและดินแดนของประเทศออสเตรเลีย
เช็สเกบุดเยยอวิตเซ

เช็สเกบุดเยยอวิตเซ (České Budějovice, ) หรือ บุทไวส์ (Budweis, ; Budovicium) เป็นเมืองในประเทศเช็กเกีย เป็นเมืองใหญ่ที่สุดในเขตเซาท์โบฮีเมีย ตั้งอยู่บนฝั่งแม่น้ำวัลตาวา เมืองนี้ก่อตั้งขึ้นเมื่อราว ค.ศ. 1265 เป็นเมืองต้นกำเนิดของเบียร์บัดไวเซอร์
==ประชากร==
ประชากรเมืองในปัจจุบันส่วนใหญ่ประกอบด้วยชาวเช็ก (94.9% ใน ค.ศ. 2001) กับชาวสโลวัก 1.15% ในอดีต เมืองนี้มีผู้มีเชื้อสายเยอรมันที่เคยเป็นประชากรส่วนใหญ่ตั้งแต่สมัยกลาง เมืองนี้ยังคงเป็น
แอโครเทียรีและดิเคเลีย

แอโครเทียรีและดิเคเลีย (Akrotiri and Dhekelia) เป็นดินแดนโพ้นทะเลของสหราชอาณาจักร แอโครเทียรีและดิเคเลียเป็นพื้นที่ฐานอำนาจอธิปไตยตั้งอยู่บนเกาะไซปรัส ซึ่งบริหารจัดการโดยกองทัพสหราชอาณาจักร หน่วยงานที่มีหน้าที่ดูแลที่นี่คือกระทรวงกลาโหม ดินแดนนี้มีพื้นที่ทั้งหมด 254 ตารางกิโลเมตร มีประชากรประมาณ 7,500 คน ดินแดนนี้เป็นดินแดนที่มีข้อพิพาทกับประเทศไซปรัสต้องการที่จะปกครองดินแดนนี้แทนสหราชอาณาจักร อาณาเขตของดินแดนครอบคลุมพื้นที่ประมาณ 3% ของเกาะไซปรัส ดินแดนนี้มีพื้นที่สองส่วนแยกกัน คือแอโครเทียรีมีพื้นที่ 123 ตารางกิโลเมตร และดิเคเลียมีพื้นที่ 131 ตารางกิโลเมตร แอโครเทียรีตั้งอยู่ทางใต้ของเกาะไซปรัส ส่วนดิเคเลียตั้งอยู่ทางตะวันออก ซึ่งอยู่ในเขตของไซปรัสเหนือ
== ภูมิศาสตร์ ==



== ประวัติศาสตร์ ==
== รัฐธรรมนูญ และ ธรรมภิบาล ==
== เศรษฐกิจ ==
== ประชากรศาสตร์ ==
=== เชื้อชาติ ===
=== ภาษา ===
=== โทรคมนาคม ===
=== สื่อสารมวลชน ===
== ดูเพิ่ม ==
Index of Akrotiri and Dhekelia-related articles
Outline of Akrotiri and Dhekelia
ศุลกากรพื้นที่ฐานอำนาจอธิปไตย
พื้นที่กันชนของสหประชาชาติในไซปรัส
== อ้างอิง ==
== แหล่งข้อมูลอื่น ==
Sovereign Base Areas Administration web-pages
BBC News – "UK offers to cede Cyprus land"
BBC News – "Cyprus protesters clash at UK base"
Cyprus Mail, Nathan Morley – "Mystery of Dhekelia Cemetery" 
Cyprus Mail, Nathan Morley – "Dhekelia at 60" 
The Princess Mary's Hospital RAF Akrotiri
Cyprus Independence Agreement - Hansard Official UK Parliament Record 
James Rogers and Luis Simón. The Status and Location of the Military Installations of the Member States of the European Union and Their Potential Role for the European Security and Defence Policy (ESDP). Brussels: European Parliament, 2009. 25&nbsp;pp.
ภูมิศาสตร์ไซปรัส
ประเทศที่ใช้ภาษาอังกฤษเป็นภาษาทางการ
โรงเรียนขุนตาลวิทยาคม

โรงเรียนขุนตาลวิทยาคม (Khuntanwitthayakhom School) (อักษรย่อ: ข.ว., K.W.) เป็นโรงเรียนมัธยมศึกษาประเภทสหศึกษาขนาดกลาง และเป็นโรงเรียนมัธยมศึกษาประจำอำเภอขุนตาล ซึ่งเดิมแยกมาจากอำเภอเทิงในจังหวัดเชียงราย ปัจจุบันมีอายุ  ปี สังกัดสพม 36. กระทรวงศึกษาธิการ
== ประวัติโรงเรียน ==
โรงเรียนขุนตาลวิทยาคม เดิมชื่อว่าโรงเรียนป่าตาลวิทยาคมอำเภอเทิง จังหวัดเชียงราย ได้ก่อตั้งขึ้นมาด้วยความประสงค์และความร่วมมือร่วมใจของราษฎรในตำบลป่าตาล และตำบลใกล้เคียง ซึ่งมีผู้นำท้องถิ่นเป็นผู้ประสานงานในการขอจัดตั้ง ในปี พ.ศ. 2518 สภาตำบลป่าตาลได้จัดสร้างอาคารเรียนชั่วคราวให้ 1 หลัง 6 ห้องเรียน เป็นลักษณะหลังคามุงสังกะสี ฝากั้นด้วยฟากไม้ไผ่ ณ บริเวณที่สาธารณะที่ได้สงวนไว้ของสภาตำบลป่าตาล ซึ่งตั้งอยู่ที่บ้านเจดีย์หมู่ที่ 11 ตำบลป่าตาล มีพื้นที่ 39 ไร่ 3 งาน 85 ตารางวา ด้วยความตั้งใจจริง และเพื่อเป็นการเตรียมการให้พร้อมและอยู่ในหลักเกณฑ์การอนุมัติให้เปิดทำการสอน ทางสภาตำบลป่าตาลได้ขอยืมครูจากองค์การบริหารส่วนจังหวัดในสมัยนั้น จากโรงเรียนประถมศึกษา กลุ่มโรงเรียนป่าตาล จำนวน 6 คน มาผลัดเปลี่ยนทำการสอนไปก่อน ต่อมาวันที่ 18 มิถุนายน พ.ศ. 2518 กรมสามัญศึกษาก็ได้อนุมัติให้เปิดทำการสอนอย่างเป็นทางการ จึงถือเอาวันนี้เป็นวันคล้ายวันก่อตั้ง หรือวันสถาปนาโรงเรียนขุนตาลวิทยาคม ตามชื่อของอำเภอขุนตาล ตั้งแต่ปี พ.ศ. 2542 ที่ประกาศโดย นายปัญจะ เกศรทอง รัฐมนตรีว่าการกระทรวงศึกษาธิการ เมื่อวันที่ 28 มิถุนายน พ.ศ. 2542 กรมสามัญศึกษาได้บรรจุครูให้ 3 อัตรา เมื่อวันที่ 18 มิถุนายน พ.ศ. 2518 ต่อมาวันที่ 1 ตุลาคม พ.ศ. 2518 ได้มีคำสั่งแต่งตั้ง นายทวี กองมงคล มาดำรงตำแหน่ง ครูใหญ่ เปิดทำการสอนในระดับมัธยมศึกษาตอนต้น เป็นต้นมา
== โครงการและงานที่โรงเรียนได้รับ ==
ปีการศึกษา 2526 - เข้าร่วมโครงการโรงเรียนมัธยมศึกษาเพื่อพัฒนาชนบท (มพธ. 2 รุ่น 1)
ปีการศึกษา 2527 - เข้าร่วมโครงการโรงเรียนนำร่องโครงการสุขภาพในโรงเรียนของกรม	 พลศึกษา
* - เข้าร่วมโครงการโรงเรียนผู้นำการใช้หลักสูตร
ปีการศึกษา 2529 - เปิดทำการสอนในระดับมัธยมศึกษาตอนปลาย
ปี พ.ศ. 2547 - รัฐบาลปฏิรูปการศึกษา โรงเรียนถูกยุบรวมจากกรมสามัญเดิม เข้าสังกัด	 สำนักงานเขตพื้นที่การศึกษาเชียงราย เขต 4 สังกัดสำนักงาน	 คณะกรรมการการศึกษาขั้นพื้นฐาน
ปี พ.ศ. 2550 - โรงเรียนในโครงการ 1 อำเภอ 1 โรงเรียนในฝัน (โรงเรียนดีประจำอำเภอ)
ปี พ.ศ. 2552 - โรงเรียนในโครงการ โรงเรียนแกนนำยกระดับผลสัมฤทธิ์วิทยาศาสตร์- คณิตศาสตร์
== ดูเพิ่ม ==
รายชื่อโรงเรียนในจังหวัดเชียงราย
== อ้างอิง ==
โรงเรียนในจังหวัดเชียงราย
โรงเรียนสังกัดสำนักงานเขตพื้นที่การศึกษามัธยมศึกษาเชียงราย
โรงเรียนมัธยมศึกษาประจำอำเภอในจังหวัดเชียงราย
โรงเรียนมัธยมศึกษาขนาดกลาง
โรงเรียนที่ก่อตั้งในปี พ.ศ. 2518
อำเภอขุนตาล
ภูเบี้ย

ภูเบี้ย (Phou Bia; ลาว: ພູເບ້ຍ) เป็นภูเขาที่สูงที่สุดในลาว ตั้งอยู่บนเทือกเขาอันนัม อยู่ทางใต้สุดของที่ราบสูงเชียงขวางในแขวงเชียงขวาง อากาศในบริเวณนี้หนาวและมีหมอก
== ประวัติศาสตร์ ==
แม้ว่าจะไม่มีหิมะบนยอดภูเบี้ยมานานหลายทศวรรษ แต่มีเอกสารแสดงว่าเมื่อประมาณช่วง พ.ศ. 2400 เคยมีหิมะตกบนยอดภูเบี้ยเป็นครั้งคราว ในวันที่ 10 เมษายน พ.ศ. 2513 เครื่องบินของสายการบินแอร์อเมริกา C-130A ของสหรัฐชนภูเขานี้
พื้นที่นี้จัดเป็นพื้นที่ห่างไกล และเป็นพื้นที่ของทหารชาวม้ง ในราว พ.ศ. 2513 มีชาวม้ง 60,000 คนที่ได้รับการสนับสนุนจากสหรัฐอยู่อาศัยในบริเวณนี้ และยังมีรายงานว่ามีทหารม้งจำนวนเล็กน้อยหลบซ่อนอยู่จนถึง พ.ศ. 2549 ภูเบี้ยเป็นเขตพื้นที่หวงห้ามทางการทหารใกล้กับฐานปฏิบัติการทางอากาศล่องแจ้ง จนถึง พ.ศ. 2551 ยังไม่อนุญาตให้ชาวต่างชาติเข้าไป
== อ้างอิง ==
==แหล่งข้อมูลอื่น==
Map of Laos (physical)
ภูเขาในประเทศลาว
จุดสูงสุดของประเทศ
ปลากดกลับหัว

ปลากดกลับหัว หรือ ปลาอัพไซด์ดาวน์แคทฟิช (Upside-down catfish) เป็นชื่อสามัญของปลาหนังน้ำจืดหลายชนิด หลายสกุล ที่มีพฤติกรรมว่ายน้ำกลับหัวในลักษณะตีลังกาได้  ซึ่งได้แก่
ปลาแขยงกลับหัว (Mystus leucophasis) เป็นปลาที่อยู่ในสกุล Mystus ในวงศ์ Bagridae พบกระจายพันธุ์ในลุ่มน้ำอิรวดีในประเทศพม่าเท่านั้น
ปลาในวงศ์ Mochokidae หรือ ปลากดคัคคู หรือปลากดกลับหัว ซึ่งเป็นปลาขนาดเล็กมีจุดและสีสันลวดลายแตกต่างกันออกไป แลดูสวยงาม พบกระจายพันธุ์ในทวีปแอฟริกา เป็นปลาวงศ์ที่มีพฤติกรรมเหมือนนกคัคคูหรือนกกาเหว่า คือ ไข่ทิ้งไว้ให้ปลาชนิดอื่น ทั้งปลาหนังด้วยกันที่มีขนาดใหญ่กว่ามาก หรือปลาหมอสีฟักไข่จนกระทั่งเลี้ยงดูลูกอ่อนของตัว ซึ่งในบางครั้งลูกปลาเหล่านี้จะกินลูกปลาของปลาที่เป็นฝ่ายเลี้ยงไว้จนหมดด้วย แม้กระทั่งขณะอมลูกปลาไว้ในปาก โดยที่แม่ปลาไม่รู้ตัวมาก่อนเลย
ทั้งหมดนิยมเลี้ยงเป็นปลาสวยงาม เนื่องจากเป็นปลาขนาดเล็กและมีพฤติกรรมการว่ายน้ำที่แปลก รวมกับสีสันที่สวยงาม แลดูเพลินตา
==อ้างอิง==
ปลาแบ่งตามชื่อสามัญ
ตระกูลปลาหนัง
ปลาตู้
การเลี้ยงปลา
ปลาแบ่งตามชื่อสามัญ
วิจิตร สุขสมปอง

วิจิตร สุขสมปอง (19 พฤษภาคม พ.ศ. 2489 – ) เป็นนักยิงธนูชาวไทย ผู้เข้าแข่งขันในโอลิมปิกฤดูร้อน 1976 ที่มอนทรีออล และจบการแข่งขันโดยอยู่ในอันดับที่ 36 ด้วยคะแนน 2,032 คะแนน
== อ้างอิง ==
== แหล่งข้อมูลอื่น ==
Welcome to Olympic Committee Of Thailand 
นักยิงธนูชาวไทย
นักกีฬาโอลิมปิกทีมชาติไทย
นักยิงธนูในโอลิมปิกฤดูร้อน 1976
โดรางานะ

โดรางานะ หรือที่รู้จักในชื่อ ไคเทโอโบเอรุ โดรางานะ (かいておぼえる ドラがな) เป็นเกมการศึกษาภาษาญี่ปุ่นในระบบนินเท็นโด ดีเอส ที่ได้รับการเปิดตัว ณ วันที่ 27 พฤศจิกายน ค.ศ. 2008 โดยอิงจากรายการโทรทัศน์ โดราเอมอน ในเกมนี้ บรรดาเด็กชาวญี่ปุ่นจะต้องเรียนรู้คาตากานะ, ฮิรางานะ และศัพท์ภาษาญี่ปุ่นที่สอนโดยโดราเอมอน ทั้งยังได้เรียนรู้ถึงการลากเส้นและรูปร่าง รวมถึงยังจับคู่อักษรคาตากานะกับอักษรฮิรางานะได้อย่างถูกต้อง
== การตอบรับ ==
เว็บไซต์แฟมิซือให้คำวิจารณ์เกมดังกล่าวในเชิงบวกและให้คะแนนที่ 95 คะแนน
== อ้างอิง ==
== แหล่งข้อมูลอื่น ==
Official Website 
Doragana on the Dora 2112 News 
Game Demo and Trailer
โดราเอมอน
วิดีโอเกมที่ออกวางจำหน่ายในปี พ.ศ. 2551
เกมสำหรับนินเท็นโดดีเอส
บัส-แตร์

บัส-แตร์ (Basse-Terre) เป็นเมืองหลวงและเมืองใหญ่ที่สุดของดินแดนกัวเดอลุป ซึ่งเป็นอาณานิคมโพ้นทะเลของประเทศฝรั่งเศส มีพื้นที่ 5.78 ตารางกิโลเมตร มีประชากร 11,894 คน
==สภาพอากาศ==
==อ้างอิง==
INSEE
==แหล่งข้อมูลอื่น==
เลสเซอร์แอนทิลลีส
คิงเอดเวิร์ดพ็อยนต์

คิงเอดเวิร์ดพ็อยนต์ (King Edward Point) เป็นศูนย์กลางการบริหารของเกาะเซาท์จอร์เจียและหมู่เกาะเซาท์แซนด์วิช ตั้งอยู่บนชายฝั่งตะวันออกเฉียงเหนือของเกาะเซาท์จอร์เจีย พิกัดอยู่ที่ 54 ° 17 '36 ° 30' w ที่นี่เป็นที่ตั้งของท่าเรือ และเป็นที่แห่งเดียวในเกาะเซาท์จอร์เจียและหมู่เกาะเซาท์แซนด์วิชที่มีสิ่งอำนวยความสะดวกครบครัน
สถานีวิจัย
ภูมิศาสตร์แอนตาร์กติกา
เกาะเซาท์จอร์เจียและหมู่เกาะเซาท์แซนด์วิช
งูเขียวหางไหม้

สำหรับงูเขียวจำพวกอื่น ดูที่: งูเขียว
งูเขียวหางไหม้ เป็นงูที่อยู่ในสกุล Trimeresurus ในวงศ์งูแมวเซา (Viperidae)
มีรูปร่างโดยรวม คือ มีหัวยาวมนใหญ่เป็นรูปสามเหลี่ยม คอเล็ก ตัวอ้วนสั้น ปลายหางมีสีแดง ลำตัวมีสีเขียวอมเหลืองสด บางตัวมีสีเขียวอมน้ำเงิน หางสีแดงสด บางตัวมีหางสีแดงคล้ำเกือบเป็นสีน้ำตาล อันเป็นที่มาของชื่อ จัดเป็นงูพิษอ่อน ผิดไปจากงูสกุลหรือชนิดอื่นในวงศ์เดียวกัน โดยผู้ที่ถูกกัดจะไม่ถึงกับเสียชีวิต นอกจากเสียแต่ว่ามีโรคหรืออาการอื่นแทรกแซง โดยผู้ที่ถูกกัดจะมีอาการปวดอย่างรุนแรงทันทีที่ถูกกัด แล้วค่อย ๆหายใน 5-6 ชั่วโมง บริเวณที่ถูกกัดจะบวมอย่างรวดเร็วในระยะ 3-4 วันแรก จากนั้นจะค่อย ๆ ยุบบวมในเวลา 5-7 วัน อาจจะมีเลือดออกจากรอยเขี้ยว แต่ไม่มาก หากมีอาการมากกว่านี้ถือว่าเป็นอาการหนัก
เป็นงูที่เลื้อยช้า ๆ ไม่รวดเร็ว มีนิสัยดุและฉกกัดเมื่อเข้าใกล้ ชอบอาศัยตามซอกชายคา, กองไม้, กระถางต้นไม้, กอหญ้า ออกหากินในเวลากลางคืนทั้งบนต้นไม้  และตามพื้นดินที่มีหญ้ารก ๆ โดยกิน นก, จิ้งจก, ตุ๊กแก, สัตว์ฟันแทะ รวมถึงสัตว์สะเทินบกสะเทินน้ำต่าง ๆ เป็นอาหาร ขณะเกาะนอนบนกิ่งไม้ จะใช้ลำตัวและหางรัดพันยึดกับกิ่งไม้ไว้  โดยปกติ เป็นงูที่ออกลูกเป็นตัวครั้งละประมาณ 8-12 ตัว แต่ก็มีบางชนิดเหมือนกันที่ออกลูกเป็นไข่
พบกระจายพันธุ์ทั่วไปในภูมิภาคเอเชียใต้และเอเชียตะวันออกเฉียงใต้ จนถึงหมู่เกาะแปซิฟิก พบประมาณ 35 ชนิด ในประเทศไทย พบชุกชุมในภาคกลางและภาคตะวันออก เช่น งูเขียวหางไหม้ท้องเหลือง (T. trigonocephalus), งูเขียวหางไหม้ลายเสือ (T. purpureomaculatus), งูหางแฮ่มกาญจน์ (T. kanburiensis), งูปาล์ม (T. puniceus) เป็นต้น โดยมีชนิดที่ค้นพบใหม่ คือ งูเขียวหางไหม้ภูเก็ต (T.  phuketensis) ที่พบในป่าดิบชื้น ในจังหวัดภูเก็ต เมื่อเดือนตุลาคม พ.ศ. 2552
==อ้างอิง==
==แหล่งข้อมูลอื่น==
งูเขียวหางไหม้
วงศ์ย่อยงูหางกระดิ่ง
งูเขียวหางไหม้
สัตว์ที่พบในประเทศไทย